วอน หยุดเต้าข่าวไม่อยู่ช่อง 7 ปู ย้ำยังรักและไม่หนีไปไหน 
ปู ไปรยา ปลื้มได้ขึ้นปกหนังสือเยอะ คนชมถ่ายแบบผมหน้าม้าดูดี มีหวั่นคนไม่ชอบ ขำๆ กลัวแฟนหนุ่มโน้ตไม่ชอบ บอกฝ่ายชายชอบลุคตนตอนนี้ ด้านความสัมพันธ์เหมือนเดิม รับไม่ได้ถ่ายปฏิทินช่อง เหตุเคลียร์เวลาถ่ายไม่ลงตัว ยันยังอยู่ช่อง 7 วอนหยุดกระแสย้ายช่อง ลั่นปีหน้าตนยังมีละครกับช่องให้ได้ชมอย่างแน่นอน ส่วนอนาคตรอดูไปในทิศทางไหน ไม่หวั่นกระแสทำมีปัญหาช่อง บอกขอโฟกัสงานปีต่อปีดีกว่า,เป็นอีกนางเอกที่โดนจับตามองว่าจะต่อสัญญาอยู่กับช่อง 7 หรือไม่สำหรับนักแสดงสาว ปู ไปรยา สวนดอกไม้ ลุนด์เบิร์ก ยิ่งไม่ได้ไปร่วมถ่ายปฏิทินของช่อง ยิ่งทำให้สถานการณ์ของปูกับช่อง 7 ดูน่าจับตามอง พอได้เจอสาวปูในงาน สยามบันเทิง Stars Light Awards 2015 ซึ่งงานนี้นักแสดงสาวจะชี้แจงอย่างไร ไปฟังจากปากของสาวปูกันเลย,ปูไม่ได้ไปถ่ายปฏิทินช่อง 7? ใช่ค่ะ คือคิวถ่ายปฏิทินมันมีอยู่ 2 วัน ซึ่งคิวมันไม่ได้จริงๆ ต้องลงโฆษณาทั้ง 2 วัน มันมีรายละเอียดเกี่ยวกับบางเรื่องกับการถ่ายทำที่ไม่ลงตัวด้วย เราลงตัวกันไม่ได้จริงๆ จะให้เค้าหาคิวนอกก็คงไม่ใช่ ก็เลยไม่ได้ถ่ายแต่ก็ไม่ซีเรียส เพราะตอนที่อยู่อังกฤษก็ไม่ได้กลับมาถ่าย,หรือปีหน้าปูจะไม่ต่อสัญญา? ไม่ค่ะ ปีหน้ามีงานกับช่อง 7 แน่นอน แต่ว่าตอนนี้ยังไม่ได้เพราะที่ผ่านมา 2 ปี 4 เรื่อง ยังไม่ได้พักเลย ไม่ได้หยุดเลย ขอหยุดก่อน แต่ปีหน้ามีละครกับช่อง 7 แน่นอน ปูไม่สามารถพูดได้ว่าจะไปทำอะไร แต่ช่อง 7 ก็ดีกับปูไว้มาก ปูจะไม่มีวันลืมบุญคุณอยู่แล้ว แต่อย่าเต้ากระแสเรื่องนี้เยอะเลย เพราะว่ามันจะทำให้ความสัมพันธ์ดีๆ เสียไป แต่ปูก็เป็นพนักงานบริษัทคนนึงทำงานทุกวันนี้ให้ดีที่สุด ปีหน้าก็ยังมีละครอยู่ แต่อีก 4-5 ปีปูจะทำอะไร ต้องดูเวลาในช่วงจังหวะชีวิตนั้นเป็นยังไง แล้วปูก็อายุ 26 เอง ยังมีอะไรที่ต้องตัดสินใจอีกเยอะ แต่ ณ เวลาที่ทำงานกับช่อง 7 ก็จะทำให้เต็มที่ค่ะ ทำให้ดีที่สุด ก็ขอให้โฟกัสละครของปูกับช่อง 7 ในปีหน้านะคะ,กลัวว่ากระแสที่มีออกมาเรื่อยๆ จะทำให้มีปัญหากับช่อง 7? ก็รู้สึกไม่ดีนะถ้ามันจะมี อยากให้ทุกคนโฟกัสอะไรที่มันเป็นปัจจุบันก่อน อย่าเพิ่งมองไปข้างหน้า เพราะ ณ เวลานี้เรายังต้องทำงานกันอยู่ แล้วยังไงช่อง 7 ก็ดีกับปูมาก แล้วปูก็ยังรู้สึกดีกับช่อง 7 อยู่ ยังรักเค้าอยู่ ก็เลยยังอยู่ เหลือสัญญากับทางช่อง 7 กี่ปี? ปูขอโฟกัสปีต่อปีได้มั้ย ไม่ได้คิดอะไรมาก,โดนแซวช่วงนี้เห็นแต่หน้าปูเต็มแผงหนังสือเลย? ก็เดือนนี้มี 3-4 เล่ม ก็รู้สึกดีนะคะ ชอบ มาสายถ่ายแบบ เดินแบบอยู่แล้ว ปูชอบถ่ายแบบ หลายคนชอบปูตัดหน้าม้า? ชอบใช่มั้ย ปูกลัวว่ามันแบ๊วไป กลัวพี่โน้ตไม่ชอบ (หัวเราะ) ก็เลยเอาแบบนี้ แต่หลายคนชอบใช่มั้ย แต่ขอให้อายุมากกว่านี้สักหน่อยค่อยมาตัดนะ แต่ก็ขอบคุณที่ชอบนะคะ โน้ตเคยบอกไม่อยากให้ตัดหน้าม้าเหรอ? เค้าชอบลุคอย่างนี้ เลยตามใจเค้าค่ะ เค้าไม่เคยสั่งห้าม แต่คนเราเป็นผู้หญิง เจอหน้าคนที่เราชอบเรารักก็อยากให้เค้ามองว่าเราสวย โน้ตสั่งห้ามอะไร? ห้ามตัดผมสั้นค่ะ เค้าชอบผู้หญิงผมยาว (ยิ้ม) ตอนนี้ความรักเป็นอย่างไร? ก็ดีนะคะ มีความสุขดี ก็เหมือนเดิม คนเราไว้ใจกันรักกันก็พากันไปทำในสิ่งดีๆ ก็รู้สึกดีค่ะ.
ปู ไปรยา รับไม่ได้ถ่ายปฏิทินช่อง 7 เหตุเคลียร์เวลาถ่ายไม่ลงตัว ยันยังอยู่ช่อง 7 วอนหยุดกระแสย้ายช่อง ลั่นปีหน้าตนยังมีละครกับช่องให้ได้ชมอย่างแน่นอน ส่วนอนาคตรอดูไปในทิศทางไหน ไม่หวั่นกระแสทำมีปัญหาช่อง บอกขอโฟกัสงานปีต่อปี
ปู ไปรยา สวนดอกไม้ ลุนด์เบิร์ก,ปู นางเอกช่อง 7,ปู ไม่ต่อสัญญา,ปู ไม่ได้ถ่ายปฏิทินช่อง,ข่าว,บันเทิง,ไทยรัฐออนไลน์,ปู ไปรยา